Държавен вестник, бр. 84, 2005 г., стр. 70

С Т Р .  70
Д Ъ Р Ж А В Е Н   В Е С Т Н И К
Б Р О Й  84
(2) На кораби с дължина 45 m и повече, пос-
троени на или след 01.01.2003 г., се осигуряват
най-малко две екипировки на пожарникаря,
които се намират в постоянна готовност и се
съхраняват на места, разположени възможно
най-далеч едно от друго. Екипировката на по-
жарникаря е в съответствие с глава III, правила
2.1, 2.1.1 и 2.1.2 на Кодекса за системите за по-
жарна безопасност на Международната морска
организация. Осигуряват се и две резервни бу-
тилки за всеки дихателен апарат.
Чл. 115. (1) Планът за управление на бор-
бата с пожар е постоянно изложен на борда на
кораба съгласно изискванията на ИА “МА”.
Изпълнителна агенция “Морска администра-
ция” може да освободи малки кораби от това
изискване.
(2) За кораби, построени на или след
01.01.2003 г., съдържанието на плана е в съот-
ветствие с резолюция А.654(16) “Графични сим-
воли, използвани в плановете за борба с пожар”
и А.756(18) “Ръководство за информацията,
която да съдържат плановете за борба с пожар”
на Международната морска организация.
Чл. 116. Съоръженията за борба с пожар се
поддържат в изправно състояние и в готовност
за незабавна употреба по всяко време.
Чл. 117. Изпълнителна агенция “Морска ад-
министрация” може да разреши и друг тип уред,
приспособление, пожарогасителни вещества и
др. вместо описаните в тази глава специални
видове уреди, апарати, пожарогасителни сред-
ства или устройства, ако приеме, че те са не по-
малко ефективни от изискваните.
Г л а в а  с е д м а
ЗАЩИТА НА ЕКИПАЖА
Чл. 118. (1) Риболовният кораб се осигурява
със система от леерни въжета с необходимите
проволки, въжета, шегели, шарнирни болтове
и скоби.
(2) Отворите в палубата, оборудвани с ко-
мингси или прагове с височина, по-малка от
600 mm, се осигуряват с предпазни заграждения
от типа на окачени или преносими огради или
мрежи. Изпълнителна агенция “Морска адми-
нистрация” може да освободи от това изисква-
не малки отвори, като гърловините за риба.
(3) Светлиците или другите подобни отвори
се съоръжават със защитни решетки, чиито
прътове са раздалечени на не повече от 350 mm.
Изпълнителна агенция “Морска администра-
ция” може да освободи малките отвори от това
изискване.
(4) Повърхността на палубите е проектира-
на или обработена така, че да се сведе до мини-
мум възможността от подхлъзване. Палубите
на работните площи—в машинните помещения,
в кухните, около винчовете или там, където се
обработва риба и при основата и върха на тра-
повете и пред вратите, се осигуряват с повърх-
ност, която защитава екипажа от подхлъзване.
Чл. 119. (1) Окачените капаци на люкове,
гърловини и други отвори се защитават срещу
случайно затваряне. Тежките капаци на еваку-
ационните люкове се снабдяват с противоте-
жести, за да могат да се отварят от двете страни
на капака.
(2) Размерите на входните люкове са не по-
малки от 600 на 600 mm или с диаметър 600 mm.
(3) Където е възможно, над отворите за ева-
куация се осигуряват ръкохватки за захващане
над нивото на палубата.
Чл. 120. (1) Фалшбордове или предпазни
перила се монтират на всички открити части
на работната палуба и на палубите на надст-
ройката, ако те са работни платформи. Висо-
чината на фалшбордовете или предпазните
перила над палубата е най-малко 1 m. Ако тази
височина пречи на нормалната експлоатация
на кораба, ИА “МА” може да одобри по-мал-
ка височина.
(2) Минималното вертикално разстояние от
водолинията на най-голямото експлоатацион-
но газене до най-ниската точка от горната част
на фалшборда или до ръба на работната палуба,
ако са монтирани предпазни перила, удовлет-
ворява изискванията на ИА “МА” и осигурява
подходяща защита на екипажа от загребаната
на палубата вода, като се отчитат: състоянието
на морето и метеорологичните условия, при
които корабът може да оперира, районите на
експлоатация, видът на кораба и неговият спо-
соб на риболов.
(3) На нови кораби, построени на или след
01.01.2003 г., свободният борд, измерен в миде-
ла на кораба от ръба на работната палуба, от
която се извършва риболовът, не е по-малко от
300 mm или не по-малко от свободния борд,
съответстващ на максимално допустимото га-
зене, като се приема по-голямата стойност. На
кораби със защитена работна палуба, така уст-
роена, че вода не може да влезе в защитеното
пространство, не се изисква надводен борд,
различен от съответстващия на максимално
допустимото газене.
(4) Разстоянието между палубата и най-дол-
ния ред на предпазните перила не надвишава
230 mm. Другите надлъжни прътове са раздале-
чени на не повече от 380 mm, а разстоянието
между стойките е не по-голямо от 1,5 m. На
кораб със закръглен ширстрек опорите на пред-
пазните перила се разполагат на плоската част
на палубата. Перилата са без остри върхове,
ръбове и ъгли и с подходяща здравина.
(5) За защита на екипажа при движението
между жилищните, машинните и други работ-
ни помещения се осигуряват средства—предпаз-
ни перила, спасителни въжета, сходни или под-
палубни проходи,  удовлетворяващи изисквани-
ята на ИА “МА”. Където е необходимо, се мон-
тират щормови перила от външната част на
всички надстройки и рубки, за да обезопасят
преходът или работата на екипажа.